چاغی(آن لائن) ضلع چاغی ٹی الس ئِ مون تروک ویل آتے پاش کننگ کن چندی سیاسی جماعت آک آل پارٹیز ایکشن کمیٹی نا پن اٹ الائنس جوڑ کریر‘ دا رد اٹ آل پارٹیز نا پوسکن گچین مروک آ چیئرمین سردار رفیق شیر سنجرانی و ترجمان حافظ علی محمد بڑیچ اسک ایلو عہدیدار و باسک آتون اوار دالبندین پریس کلب اٹ پریس کانفرنس آن تران کرسا پیدوار کریر کہ ننا مسخت الس نا ویل آتے ایسر کننگ کن جہد کننگ ئِ کس انا مخالفت کننگ اف‘ او پاریر کہ تدوک آدے دیوان اٹ نئے بیرہ آل پارٹیز نا کابینہ ئِ ٹہیفنگا ولے جھیڑہ ئی لوکل سرٹیفکیٹ کمیٹی، امن وایمنی نا خراب حالیت‘ منشیات فروشی، کبینی ناودنگ‘ آبنوشی نا ویل‘ بجلی نا لوڈشیڈنگ، وولٹیج اٹ کمتی و زیات بلنگ، ٹرانسپورٹ کراتے ٹی ودکی تون اوار ایلو ویل آتیا شرہ کرسا دا رد اٹ السی نمائندہ و تعلقدار کمامدار آتون اوڑدہی کرسا اوفتے تینا موقف و سلاہ تیان معلومدار کننگ نافیصلہ کننگا۔
